EkBass/fiwiki-20250220-pages-articles huggingface dataset:
Kastráki (järvi)

Kastráki ( eli (Τεχνητή) Λίμνη Καστρακίου, (Technití) Límni Kastrakíou, Kastrákin tekojärvi) on tekojärvi läntisessä Keski-Kreikassa. Se on Kreikan neljänneksi suurin tekojärvi ja sen pinta-ala on 26,8 neliökilometriä. Kastráki on suurimmillaan noin 29,4 kilometriä pitkä ja noin 3,3 kilometriä leveä. Järvi sijaitsee 144 metrin korkeudella merenpinnasta ja sen suurin syvyys on 50 metriä. Kastráki-järvi sijaitsee Achelóos-joessa Aitolia- Akarnanian alueyksikössä Länsi-Kreikan alueella noin 16 kilometriä lounaaseen Kremastán tekojärvestä. Järvi syntyi, kun Achelóos padottiin vuonna 1969. Padon pituus on noin 530 metriä ja korkeus noin 95 metriä. == Lähteet == == Aiheesta muualla == Luokka:Aitolia-Akarnania Luokka:Kreikan tekojärvet Luokka:Achelóoksen vesistö
Kopais

Kopais (, ) oli järvi Boiotiassa Kreikassa. Sen koko oli noin 200 neliökilometriä. Järvi kuivattiin 1800-luvulla ja sen alue on nykyisin tasankoa, joka tunnetaan nykykreikkalaisessa nimimuodossa Kopaḯda (, ). Orkhomenoksen minyalaiset kuivattivat Kopaisjärven osittain jo mykeneläisenä aikana 1300-luvulla eaa. Tuolloin järven koillislaidalla sijaitsi Glan linnoitus. Kuivatushanke oli Euroopan varhaisin. Se toteutettiin suurilla vallituksilla, kanavilla sekä maanalaisella putkituksella, joka johti veden itään Pohjoiselle Euboianlahdelle. Työ oli ennätysmäisen suuri jopa nykyajan mittapuulla, ja sen aikana arvioidaan siirretyn noin 2 miljoonaa kuutiometriä maata ja 250 000 kuutiometriä kiveä. Muinaisia kuivatusputkia on löydetty noin 25 kappaletta. Myöhemmin järvi kehittyi uudelleen. Se sai nimensä sen rannalla sijainneesta Kopain kaupungista. Homeros tunsi seudun nimellä Arne, ja viittasi siihen vielä ”rypäleilt' ani-runsaana” eli hedelmällisenä viljelymaana.Homeros: Ilias II.507. Muinainen Orkhomenos (samoin kuin nykyinen Orchomenóksen kaupunki) sijaitsi järven pohjoispuolella ja Theba (samoin kuin nykyinen Thívan kaupunki) järven kaakkoispuolella. Antiikin aikana järven länsipäässä sijaitsi Khaironeian kaupunki ja etelälaidalla Haliartos. Boiotian Kifisós- eli Kefissosjoki laski alun perin Kopaisjärveen. Nykyisin se laskee idempänä sijaitsevaan Ylíki- eli Hylikejärveen. Antiikin aikana Kopaisjärvi tunnettiin muun muassa kaloistaan ja erityisesti sen ankeriaat olivat arvostettua herkkua antiikin kreikkalaisessa keittiössä. Järven ympäristö oli soista. Sitä voitiin käyttää jonkin verran maanviljelykseen, mutta alue tulvi usein. Kokonaisuudessaan järvi kuivattiin vuosina 1886–1887. Tuolloin järven syvyys oli muinaisen Glan ympärillä noin kolme metriä, ja linnoituksen paikka muodosti saaren. Nykyisin tasanko on maanviljelyskäytössä. == Lähteet == == Aiheesta muualla == Luokka:Antiikin Boiotia Luokka:Entiset järvet Luokka:Kreikan järvet
Plastíras

Plastíras ( eli (Τεχνητή) Λίμνη Πλαστήρα, (Technití) Límni Plastíra, Plastíraksen tekojärvi) on tekojärvi Thessaliassa keskisessä Manner-Kreikassa. Se on Kreikan viidenneksi suurin tekojärvi ja sen pinta-ala on 24 neliökilometriä. Plastíras on suurimmillaan noin 12 kilometriä pitkä ja noin 4 kilometriä leveä. Järvi sijaitsee 750 metrin korkeudella merenpinnasta ja sen suurin syvyys on noin 60 metriä. thumb|left|240px|Plastíras-järveä ja sen pato. Plastíras-järvi sijaitsee Tavropós-joessa Ágrafa-vuorilla järvestä nimensä saaneessa Límni Plastíran kunnassa Kardítsan alueyksikön alueella, noin 20 kilometriä lounaaseen Kardítsan kaupungista. Järvi syntyi, kun Tavropós padottiin 1950-luvulla. Se on saanut nimensä Nikólaos Plastíraksesta, kenraalista ja Kreikan myöhemmästä pääministeristä, jonka kerrotaan ensimmäisenä ehdottaneen padon rakentamista vuonna 1925. Hanke herätettiin henkiin 1950-luvulla ja pato valmistui vuonna 1959. Pato on noin 200 metriä pitkä ja noin 83 metriä korkea. Pato toimii vesivoimalana. Lisäksi tekojärveä käytetään Thessalian tasangon kasteluun. Järven alkuperäinen nimi oli Tavropós-järvi (Λίμνη Ταυρωπού, Límni Tavropoú), mutta se nimettiin uudelleen Plastíraksen kunniaksi vuonna 1984. Plastíras on Kreikan tunnetuimpia järviä maisemiensa ansiosta, ja sen ympäristöä on joskus kutsuttu ”Pikku-Sveitsiksi”. Järven alue on Natura 2000 -aluetta. Järven ympärillä sijaitsevat muun muassa kylät Morfovoúni, Keraséa, Kryonéri, Lamperó, Mesenikólas ja Nevrópoli. == Lähteet == == Aiheesta muualla == Luokka:Kreikan Natura-alueet Luokka:Kreikan tekojärvet Luokka:Límni Plastíra
Ylíki

Ylíki (, myös Ilíki), antiikin Hylike (, ), on järvi Boiotiassa Keski- Kreikassa. Se on Kreikan kymmenenneksi suurin luonnonjärvi ja sen pinta-ala on noin 19,1 neliökilometriä. Ylíki on suurimmillaan noin 10,8 kilometriä pitkä ja noin 5,6 kilometriä leveä. Järvi sijaitsee 80 metrin korkeudella merenpinnasta ja sen suurin syvyys on 24 metriä. Ylíki sijaitsee noin kahdeksan kilometriä pohjoiseen Thívan kaupungista. Antiikin aikana sen lähellä sijaitsi Hylen kaupunki, josta se sai nimensä. Nykyisin järven pohjoispuolella sijaitsee Ylíkin kylä. Kifisós-joki laskee järveen sen luoteisosassa. Ylíki-järven koillispuolella sijaitsee Paralímni-järvi ja länsipuolella entisen Kopais-järven tasanko eli Kopaḯda. Vuodesta 1956 Ylíki on ollut kytketty Marathónaksen tekojärveen Ateenan vesihuoltoa varten. Nykyisin vesihuolto on järjestetty enimmäkseen muuta kautta, ja Ylíkin vettä käytetään vain tarvittaessa. == Lähteet == == Aiheesta muualla == Luokka:Boiotia Luokka:Kreikan järvet
Nyt alkoi elämä

Nyt alkoi elämä on Jouko Turkan vuonna 1996 ilmestynyt romaani. Sen on kustantanut Otava. Kirjan alanimi on Kirjeromaani ja nimensä mukaisesti tarina koostuu kirjeistä, jotka kirjan päähenkilöt kirjoittavat toisilleen. Luokka:Vuoden 1996 kirjat Luokka:Suomalaiset romaanit
Kotiseutuyhdistys

Kotiseutuyhdistykset ovat paikallisia yhdistyksiä, joiden tehtävänä on pitää huolta paikallisista erityispiirteistä ja kotiseudun omaleimaisuudesta ja kehittää niitä ja seudun viihtyvyyttä.Facta 2001, osa 9, palsta 84–85, WSOY 1984, ISBN 951-0-10230-X Yhdistykset toimivat kaupunginosan, kylän, kotikunnan ja kotimaakunnan tasolla, ja niiden yhteiselin on 1949 perustettu Suomen Kotiseutuliitto. Yhdistyksiä on perustettu etenkin 1950-luvulla, jolloin päätoimintana oli yleisen kansankulttuurin tallentaminen ja luonnon ja ympäristön vaaliminen. Sittemmin on toiminta ollut kokonaisvaltaisempaa, kotiseudun kehittäminen laajemmin. Vanhin suomalainen kotiseutuyhdistys on Lohjan Kotiseuduntutkimuksen Ystävät. Sen perusti Robert Boldt vuonna 1894. ==Lähteet== ==Aiheesta muualla== * Suomen Kotiseutuliitto *
Mikko Tanner

Mikko Tanner (29. syyskuuta 1916 Helsinki – 8. joulukuuta 2011 Helsinki) oli suomalainen diplomi-insinööri, teollisuusneuvos ja Neste Oy:n:n varatoimitusjohtaja ja teknillinen johtaja.Mikko Tannerin muistokirjoitus (Helsingin Sanomat muistot) Mikko Tannerin vanhemmat olivat sosialidemokraattinen poliitikko ja Elannon toimitusjohtaja Väinö Tanner ja Linda Tanner. Hän pääsi ylioppilaaksi Kallion yhteiskoulusta 1934 ja valmistui diplomi-insinööriksi Teknillisen korkeakoulun kemian osastolta 1938. Mikko Tanner palveli sotavuosina kaasunsuojelujoukoissa. Hän oli Enso Gutzeitin Tainionkosken tehtaiden laboratorioinsinöörinä 1940–1951 ja siirtyi sitten Ouluun Typpi Oy:n palvelukseen. Tanner oli aluksi typpitehtaan käyttöinsinöörinä ja toimi viimeksi Typpi Oy:n teknillisenä johtajana. Vuonna 1955 hän siirtyi Neste Oy:n palvelukseen ja ryhtyi vetämään Naantalin öljynjalostamon rakentamisprojektia. Naantalin jalostamon valmistuttua 1957 Tanner nimitettiin jalostamon isännöitsijäksi. Neste Oy:n teknillisenä johtajana toimiessaan Tanner oli mukana vuonna 1966 valmistuneen Porvoon öljynjalostamon rakentamisessa sekä tämän jalostamon laajentamisessa 1970-luvulla. Tanner oli myös Neste Oy:n varatoimitusjohtajana ja hallituksen jäsenenä. Hän sai teollisuusneuvoksen arvon 1976 ja jäi eläkkeelle 1981. == Lähteet == == Aiheesta muualla == * Luokka:Suomalaiset insinöörit Luokka:Suomalaiset yritysjohtajat Luokka:Vuonna 1916 syntyneet Luokka:Vuonna 2011 kuolleet
Énas ómiros

Énas ómiros () on kreikkalaislaulaja María Farantoúrin studioalbumi vuodelta 1967. Albumilla Farantoúri laulaa Míkis Theodorákisin säveltämiä, irlantilaisen Brendan Behanin runoista kreikannettuja kappaleita. == Kappaleet == # Ítan 18 Noémvri (Ήταν 18 Νοέμβρη) # To gelastó paidí (Το γελαστό παιδί) # Ánoixe to paráthyro (Άνοιξε το παράθυρο) # Akoúsla taíri mou (Ακούσλα ταίρι μου) # Ton Septémvrio thymámai (Τον Σεπτέμβριο θυμάμαι) # Agía grafí (Αγία γραφή) # Tha sou steílo mánna (Θα σου στείλω μάννα) # Tin mánna sou min tin petrovolás (Τη μάννα σου μην την πετροβολάς) # Eímai ánglos nios kai tycherós (Είμαι άγγλος νιος και τυχερός) # Thes na zis ap' tis gynaíkes (Θες να ζης απ' τις γυναίκες) # Tha sou dóso éna tópi chrysó (Θα σου δώσω ένα τόπι χρυσό) # Latrévo to sotíra mou (Λατρεύω το σωτήρα μου) # Den pérnei edó kaneís (Δεν πέρνει εδώ κανείς) # To gelastó paidí (Το γελαστό παιδί) (instrumentaali) # Poios den milá gia ti lamprí (Ποιος δεν μιλά για τη λαμπρή) # Tis kólasis kampánes (Της κόλασης καμπάνες) == Aiheesta muualla == * discogs.com Luokka:María Farantoúrin albumit Luokka:Vuoden 1967 albumit
Sääksjärven koulu (Lempäälä)

Sääksjärven koulu on Lempäälän Sääksjärvellä sijaitseva peruskoulu, jossa on noin 800 oppilasta esikoululaisista yhdeksäsluokkalaisiin. Koulun toimintaperiaatteena on kasvattaa oppilaista itsensä tuntevia, vastuuta kantavia ja yhteistyökykyisiä kansalaisia huomioiden kunkin oppilaan yksilölliset edellytykset. Koulun rehtorina toimii Jussi Karjalainen. Sääksjärven koulussa luovuttiin jälki-istunnoista syksyllä 2006. Oppilaan toimiessa sääntöjen vastaisesti hänet määrätään kasvatuskeskusteluun.http://koulut.lempaala.fi/saaksjarven-koulu/kake-ja- verso/ ==Lähteet== ==Aiheesta muualla== *Sääksjärven koulun kotisivut Luokka:Lempäälän peruskoulut Luokka:Sääksjärvi (Lempäälä)
Katástasi poliorkías

Katástasi poliorkías () on kreikkalaislaulaja María Farantoúrin studioalbumi vuodelta 1970. Albumilla Farantoúri laulaa Míkis Theodorákisin säveltämän Katástasi poliorkías -laulusarjan, joka on jaettu levyn A- sekä B-puolelle. == Kappaleet == * A-puoli: Katástasi poliorkías 1, kesto: 19.45 * B-puoli: Katástasi poliorkías 2, kesto: 11.31 == Aiheesta muualla == * Discogs Luokka:María Farantoúrin albumit Luokka:Vuoden 1970 albumit
Ásmata

Ásmata () on kreikkalaislaulaja María Farantoúrin sekä Míkis Theodorákisin studioalbumi vuodelta 1998. Albumilla Farantoúri laulaa kreikaksi sekä saksaksi Theodorákisin säveltämiä, ennen julkaisemattomia kappaleita. == Kappaleet == # Eícha treis zoés (Είχα τρεις ζωές, ”Minulla oli kolme elämää”) # Ískioi vouvoí I (Ίσκιοι βουβοί Ι, ”Hiljaiset varjot I”) # Ískioi vouvoí II (Ίσκιοι βουβοί ΙΙ, ”Hiljaiset varjot”) # Nýchta tou Sine (Νύχτα του Sine, ”Sinen yö”) # O chrismós (Ο χρησμός, ”Oraakkeli”) # Abschied (”Jäähyvästi”) # Espéra (Εσπέρα, ”Ilta”) # Óla ta prágmata mou (Όλα τα πράγματα μου, ”Kaikki tavarani”) # Gráfo kai svíno (Γράφω και σβήνω, ”Kirjoitan ja pyyhin”) # Dimósioi ypálliloi (Δημόσιοι υπάλληλοι, ”Virkamiehet”) # Krátises to mávro prósopo (Κράτησες το μαύρο πρόσωπο, ”Pitelet mustaa kasvoa”) # Agápi (Αγάπη, ”Rakkaus”) # Tha proféro t'ónoma sou (Θα προφέρω τ' όνομα σου, ”Lausun nimesi”) # Tis nýchtas t'óneiro (Της νύχτας τ' όνειρο, ”Yön unelma”) # Aftó to kalokaíri (Αυτό το καλοκαίρι, ”Tämä kesä”) == Aiheesta muualla == * Discogs Luokka:María Farantoúrin albumit Luokka:Vuoden 1998 albumit
Exterminators of the Year 4000

Exterminators of the Year 4000 on horror punk -yhtye Scarecrow’n neljäs studioalbumi, joka julkaistiin joulukuussa 2016.Scarecrow @ Facebook: Post 20.10.2016 Albumin nimi on napattu italialaisesta vuonna 1983 valmistuneesta scifi-elokuvasta Exterminators of the Year 3000. Myös levyn vahvana teemana on dystopia ja klassinen kauhu. Levyn kesto on poikkeuksellisen pitkä. ”Macabre Night” ja ”They Live” on julkaistu samannimisellä 7″-EP:llä keväällä 2016. Kappale ”Macabre Night” on myös Terrorizer-lehden numeron 273 mukana ilmestyneellä kokoelma-albumilla Fear Candy 157. ”Horror of the Beach Party” on julkaistu aikaisemmin brasilialaisella horror punk -kokoelmalla Stay Undead Vol. 4. == Kappaleet == #Intro / Scream Queen Death Hop #Horror of the Beach Party #Macabre Night #More Skulls #Angel’s Death #Waiting for the End #They Live #Metal Invaders (vain CD-painos) #Neverending nightmare (vain vinyylipainos) #Theatre of Death #Ghost in the Graveyard #Deathfuckingtank #Outro #Going Down (vain CD-painos) #6ore 6ore 6irls (vain digijakelu) #Nightride 2016 (vain digijakelu) == Kokoonpano == * Jack13 ‎– laulu, kitara, kosketinsoitin * Ruho ‎– kitara, taustalaulut * JLNokturnal ‎– basso * Slagh – rummut (1, 3 ja 6–11), taustalaulut * Määttä Von Wolfman – rummut (2, 4, 5, 13 ja 14), taustalaulut * V-KhaoZ – kosketinsoitin (2, 5, 10, 13) * M.Vilen – taustalaulut == Lähteet == Luokka:Vuoden 2016 albumit Luokka:Scarecrow’n albumit
Aiheita

Aiheita on Jouko Turkan ensimmäinen julkaistu kirja vuodelta 1982. Sen on kustantanut Otava. Kirja on kokoelma lyhyitä tarinanalkuja, aiheita, joista voisi tulla esimerkiksi romaani, näytelmä tai elokuva. Turkka itse kuvailee kirjassa: > Olen vuosikausia kerännyt aiheita. Jokaisesta niistä piti tulla uusi käänne > elokuvan historiaan tai uusi luku näytelmäkirjallisuuteen. Se että niin ei > ole tapahtunut ei johdu laiskuudesta. Se johtuu siitä etten ole kirjailija. > Minun on ollut pakko tehdä tolkuton määrä työtä tajutakseni että minä voin > saada aikaan jotakin vain ihmisten välityksellä, ihmisten kautta. ==Arvioita== ::»Turkka on kirjoittanut riemukkaimman kirjan sitten Seitsemän veljeksen.» – Aku-Kimmo Ripatti, Kaleva ::»Harvoin löytää kirjan, jonka takia voi valvoa ja olla huomenna poikki. Turkan Aiheita on sellainen.» – Raija Hakala, Pohjolan Sanomat ::»Turkalla on lause. Ranskalaisessa kritiikissä se on kauneinta mitä kirjailijasta voi sanoa.» – Outi Nyytäjä, Parnasso ::»Tarinoissa ei ole mitään liikaa, ei oikeastaan liian vähänkään. Ne ovat kuin vasaraniskuja joilla naula menee kerralla kantaa myöten puuhun.» – Pertti Lassila, Helsingin Sanomat == J.H. Erkon palkinto == Aiheita voitti J.H. Erkon kirjallisuuspalkinnon ilmestymisvuonnaan 1982. Palkintolautakunta perusteli valintaansa seuraavasti: > Jouko Turkan Aiheita on häikäisevä teos. Suomalaisen näyttämöilmaisun > uudistaja osoittautuu jutun kertojana, tarinaniskijänä verbaaliksi > Chapliniksi tai Buster Keatoniksi tai kirjallista vertauskohtaa etsittäessä > Gogoliksi. Lyhyillä lauseilla, joista jokainen tuntuu olevan täysi teko, > Turkka sepittää kohtalot, luo draamat ja ajattelee ajatukset niin > pidäkkeettömän varmasti, että tuntuu kuin nykykirjallisuutemme olisi saanut > omat kansansatunsa. == Lähteet == Luokka:Vuoden 1982 kirjat Luokka:Suomalaiset romaanit
Ro-21 (1920)

Ro-21 (aiemmin sukellusvene No. 39) oli Keisarillisen Japanin laivaston vuonna 1922 valmistunut Kaichū-tyyppinen sukellusvene. == Valmistus == Alus tilattiin vuoden 1917 hankinnoissa Yokosukan laivastontelakalta, missä köli laskettiin 28. heinäkuuta 1919. Alus laskettiin vesille 26. lokakuuta 1920 ja otettiin palvelukseen 1. helmikuuta 1922 nimellä sukellusvene No. 39.Nishida == Palvelus == Alus nimettiin 1. marraskuuta 1924 Ro-21:ksi. Se poistettiin alusluettelosta 1. huhtikuuta 1934. == Lähteet == * * === Viitteet === Luokka:K-luokan sukellusveneet (Japani)
Ro-22 (1921)

Ro-22 (aiemmin sukellusvene No. 40) oli Keisarillisen Japanin laivaston vuonna 1922 valmistunut Kaichū-tyyppinen sukellusvene. == Valmistus == Alus tilattiin vuoden 1918 hankinnoissa Yokosukan laivastontelakalta, missä köli laskettiin 20. tammikuuta 1921. Alus laskettiin vesille 15. lokakuuta ja otettiin palvelukseen 10. lokakuuta 1922 nimellä sukellusvene No. 40.Nishida == Palvelus == Alus nimettiin 1. marraskuuta 1924 Ro-22:ksi. Se poistettiin alusluettelosta 1. huhtikuuta 1934. == Lähteet == * * === Viitteet === Luokka:K-luokan sukellusveneet (Japani)
Ro-23 (1921)

Ro-23 (aiemmin sukellusvene No. 41) oli Keisarillisen Japanin laivaston vuonna 1922 valmistunut Kaichū-tyyppinen sukellusvene. == Valmistus == Alus tilattiin vuoden 1918 hankinnoissa Yokosukan laivastontelakalta, missä köli laskettiin 20. tammikuuta 1921. Alus laskettiin vesille 25. lokakuuta ja otettiin palvelukseen 28. huhtikuuta 1923 nimellä sukellusvene No. 41.Nishida == Palvelus == Alus nimettiin 1. marraskuuta 1924 Ro-23:ksi. Se poistettiin alusluettelosta 1. huhtikuuta 1935. == Lähteet == * * === Viitteet === Luokka:K-luokan sukellusveneet (Japani)
Ro-24 (1919)

Ro-24 (aiemmin sukellusvene No. 42) oli Keisarillisen Japanin laivaston vuonna 1920 valmistunut Kaichū-tyyppinen sukellusvene. == Valmistus == Alus tilattiin vuoden 1918 hankinnoissa Sasebon laivastontelakalta, missä köli laskettiin 21. huhtikuuta 1919. Alus laskettiin vesille 8. joulukuuta ja otettiin palvelukseen 30. marraskuuta 1920 nimellä sukellusvene No. 42.Nishida == Palvelus == Alus nimettiin 1. marraskuuta 1924 Ro-24:ksi. Se poistettiin alusluettelosta 1. huhtikuuta 1935. == Lähteet == * * === Viitteet === Luokka:K-luokan sukellusveneet (Japani)
Ro-25 (1920)

Ro-25 (aiemmin sukellusvene No. 43) oli Keisarillisen Japanin laivaston vuonna 1921 valmistunut Kaichū-tyyppinen sukellusvene. == Valmistus == Alus tilattiin vuoden 1918 hankinnoissa Sasebon laivastontelakalta, missä köli laskettiin 19. helmikuuta 1920. Alus laskettiin vesille 17. heinäkuuta ja otettiin palvelukseen 25. lokakuuta 1921 nimellä sukellusvene No. 43.Nishida == Palvelus == Alus nimettiin 1. marraskuuta 1924 Ro-25:ksi. Se poistettiin alusluettelosta 1. huhtikuuta 1936. == Lähteet == * * === Viitteet === Luokka:K-luokan sukellusveneet (Japani)
Ro-26 (1921)

Ro-26 (aiemmin sukellusvene No. 45) oli Keisarillisen Japanin laivaston vuonna 1923 valmistunut Kaichū-tyyppinen sukellusvene. == Valmistus == Alus tilattiin vuoden 1918 hankinnoissa Sasebon laivastontelakalta, missä köli laskettiin 10. maaliskuuta 1921. Alus laskettiin vesille 18. lokakuuta ja otettiin palvelukseen 25. tammikuuta 1923 nimellä sukellusvene No. 45.Nishida == Palvelus == Alus nimettiin 1. marraskuuta 1924 Ro-26:ksi. Se poistettiin alusluettelosta 1. huhtikuuta 1940. == Lähteet == * * === Viitteet === Luokka:K-luokan sukellusveneet (Japani)
Ro-27 (1922)

Ro-27 (aiemmin sukellusvene No. 58) oli Keisarillisen Japanin laivaston vuonna 1924 valmistunut Kaichū-tyyppinen sukellusvene. == Valmistus == Alus tilattiin vuoden 1918 hankinnoissa Yokosukan laivastontelakalta, missä köli laskettiin 16. heinäkuuta 1921. Alus laskettiin vesille 22. heinäkuuta 1922 ja otettiin palvelukseen 13. heinäkuuta 1924 nimellä sukellusvene No. 58.Nishida == Palvelus == Alus nimettiin 1. marraskuuta 1924 Ro-27:ksi. Se poistettiin alusluettelosta 1. huhtikuuta 1940. == Lähteet == * * === Viitteet === Luokka:K-luokan sukellusveneet (Japani)
Ro-28 (1922)

Ro-28 (aiemmin sukellusvene No. 62) oli Keisarillisen Japanin laivaston vuonna 1923 valmistunut Kaichū-tyyppinen sukellusvene. == Valmistus == Alus tilattiin vuoden 1918 hankinnoissa Sasebon laivastontelakalta, missä köli laskettiin 10. marraskuuta 1921. Alus laskettiin vesille 13. huhtikuuta 1922 ja otettiin palvelukseen 30. marraskuuta 1923 nimellä sukellusvene No. 62.Nishida == Palvelus == Alus nimettiin 1. marraskuuta 1924 Ro-28:ksi. Se poistettiin alusluettelosta 1. huhtikuuta 1940 ja romutettiin toukokuussa 1948. == Lähteet == * * === Viitteet === Luokka:K-luokan sukellusveneet (Japani)
Ro-29 (1922)

Ro-29 (aiemmin sukellusvene No. 68) oli Keisarillisen Japanin laivaston vuonna 1923 valmistunut Kaichū-tyyppinen sukellusvene. == Valmistus == Alus tilattiin vuoden 1918 hankinnoissa Kawasakin Kōben telakalta, missä köli laskettiin 2. kesäkuuta 1921. Alus laskettiin vesille 5. joulukuuta 1922 ja otettiin palvelukseen 15. syyskuuta 1923 nimellä sukellusvene No. 68.Jentschura et al 1977 s. 165 == Palvelus == Alus nimettiin 1. marraskuuta 1924 Ro-29:ksi. Se poistettiin alusluettelosta 1. huhtikuuta 1936. == Lähteet == * * === Viitteet === Luokka:K-luokan sukellusveneet (Japani)
Rusohelttavahakas

Rusohelttavahakas (Hygrophorus calophyllus) on Pohjoismaissa esiintyvä sienilaji, jonka on tieteelle kuvannut suomalainen sienitieteilijä Petter Karsten vuonna 1876. Ainoa löytö Suomessa on hänen tekemänsä Tammelasta. Ruotsissa ja Norjassa lajia on tavattu, ja näissä maissa se katsotaan vaarantuneksi (EN). Laji vaatii kalkkipitoista mäntymaastoa. Laji muistuttaa mustavahakasta, mutta sen pinta on limainen tai tahmea ja heltat muuttuvat pian punertaviksi. Jalan yläosa on kutakuinkin yhtä tumma kuin lakin pinta. Sieni on maultaan mieto ja hajultaan miellyttävä. == Lähteet == Luokka:Metsävahakkaat
Rajakatse

Rajakatse on vuodesta 1995 lähtien pelattu, Suomen pisimpään jatkunut liveroolipeli. Useimmat pelijatkumon pelit keskittyvät Hollolan Sairakkalassa sijaitsevan Vanhan piparin majatalon ja siellä tapahtuvien juonitteluiden ympärille. Varsinaista tavernaa ympäröi useita muita rakennuksia, kuten sauna, sepän paja, vartiotupa ja hautausmaa. Pelipaikka on otettu käyttöön loppukesästä 1996, pelijatkumon neljännessä pelissä. Pelipaikkaa hoidetaan ja laajennetaan talkoovoimin. Rajakatsetta on alusta lähtien lähdetty tekemään jatkumona, joka kehittyy pelistä toiseen realistisella tavalla. Peli käsittelee paitsi suuria tarinankaaria, myös arkisia asioita ja päivittäistä eloa fantasiamaailmassa. Pelaajat saattavat keskittyä arkiseen elämään, vaikkapa ruuanlaittoon tai syömiseen, koko pelin ajan, ilman että pyrkivät vaikuttamaan pelimaailman tapahtumiin sen laajemmin. Rajakatsetta onkin kiitetty erityisesti päivittäisen elämän luontaisesta kuvaamisesta ja rennosta tunnelmasta. Rajakatseesta järjestetyissä peleissä on tavallisesti mukana muutamia kymmeniä pelaajia. Suurimmillaan osallistujamäärä on ollut 120 henkeä ja pelijatkumon historian aikana siihen on osallistunut jo yhteensä useita satoja eri pelaajia. Peliin ovat tervetulleita kaikki ja pelinjohtajat pyrkivät ottamaan huomioon yksittäisten pelaajien toiveet hahmojen taustatarinoiden käsikirjoittamisessa. Pelin keskeisiä hahmoja ei ole varattu vain kokeneiden pelaajien käyttöön, vaan myös ensikertalaiset voivat vaikuttaa Rajakatseen pelimaailmaan. Avoimuus ja pelaajien vaihtuvuus pitää pelimaailman tuoreena. Rajakatseen säännöt ovat suomalaiseksi larpiksi varsin kattavat ja pelissä käytetään paljon erilaisia numeroarvoja, mutta ne ovat lähinnä pelinjohdon käytössä. Eri numeeriset arvot kehittyvät pelistä toiseen. Rajakatseen kaikki hahmot tehdään alusta asti käytössä olleella Larpmaster- nimisellä ohjelmalla, joka myös helpottaa hahmojen hallintaa. Järjestettyjen pelien määrä on jo sadan tienoilla. Rajakatseen maailmaan on tehty myös muita pelejä, kirjallisuutta, musiikkia ja lyhytelokuvia. == Lähteet == Luokka:Live- roolipelaaminen Luokka:Suomalaiset roolipelit
Paaskopeli

thumb|Paaskopelin pelinappuloina käytettyjä poronluita museokokoelmassa. Paaskopeli () on kolttasaamelaisten peli, jota pelataan poron jalasta saatavilla pienillä kopara- eli sorkkaluilla. Pelissä kaksi tai useampi pelaajaa ottaa vuorotellen kourallisen luita ja pudottaa ne tasaiselle alustalle. Pystyyn neljälle ”jalalle” jääneet luut ovat poroja, kahdelle ”jalalle” jääneet paimenia. Peliä jatketaan, kunnes kaikki luut ovat poroja tai ihmisiä. Eniten poroja kerännyt pelaaja voittaa. ==Aiheesta muualla== *Siida: Leikkejä – Päskksiõrr (Paaskopeli) *Saamelaiskäräjät: Videovarasto – Päskksiõr (Paaskopeli) Luokka:Pelit Luokka:Koltat Luokka:Saamelainen kansanperinne
Ro-30 (1923)

Ro-30 (aiemmin sukellusvene No. 69) oli Keisarillisen Japanin laivaston vuonna 1924 valmistunut Kaichū-tyyppinen sukellusvene. == Valmistus == Alus tilattiin vuoden 1918 hankinnoissa Kawasakin Kōben telakalta, missä köli laskettiin 27. kesäkuuta 1921. Alus laskettiin vesille 18. tammikuuta 1923 ja otettiin palvelukseen 29. huhtikuuta 1924 nimellä sukellusvene No. 69.Nishida == Palvelus == Alus nimettiin 1. marraskuuta 1924 Ro-30:ksi. Se poistettiin alusluettelosta 1. huhtikuuta 1942 ja romutettiin seuraavana vuonna. == Lähteet == * * === Viitteet === Luokka:K-luokan sukellusveneet (Japani) Luokka:Japanilaiset toisen maailmansodan sukellusveneet
Ro-32 (1923)

Ro-32 (aiemmin sukellusvene No. 71) oli keisarillisen Japanin laivaston vuonna 1924 valmistunut Kaichū-tyyppinen sukellusvene. == Valmistus == Alus tilattiin vuoden 1918 hankinnoissa Kawasakin Kōben telakalta, missä köli laskettiin 24. lokakuuta 1921. Alus laskettiin vesille 19. maaliskuuta 1923 ja otettiin palvelukseen 31. toukokuuta 1924 nimellä sukellusvene No. 71.Nishida == Palvelus == Alus nimettiin 1. marraskuuta 1924 Ro-32:ksi. Se poistettiin alusluettelosta 1. huhtikuuta 1942 ja romutettiin seuraavana vuonna. == Lähteet == * * === Viitteet === Luokka:K-luokan sukellusveneet (Japani) Luokka:Japanilaiset toisen maailmansodan sukellusveneet
Ro-33 (1934)

Ro-33 oli keisarillisen Japanin laivaston vuonna 1935 valmistunut Kaichū- tyyppinen sukellusvene toisessa maailmansodassa. == Valmistus == Alus tilattiin vuoden 1931 hankinnoissa Kuren laivastontelakalta, missä köli laskettiin 8. elokuuta 1933. Alus laskettiin vesille 10. lokakuuta 1934 ja otettiin palvelukseen 7. lokakuuta 1935. == Palvelus == Alus upposi 29. elokuuta 1942 Port Moresbyn edustalla ja poistettiin alusluettelosta 5. lokakuuta. == Lähteet == * * === Viitteet === Luokka:K-luokan sukellusveneet (Japani) Luokka:Japanilaiset toisen maailmansodan sukellusveneet
Ro-34 (1935)

Ro-34 oli keisarillisen Japanin laivaston vuonna 1937 valmistunut Kaichū- tyyppinen sukellusvene toisessa maailmansodassa. == Valmistus == Alus tilattiin vuoden 1931 hankinnoissa Mitsubishin Koben telakalta, missä köli laskettiin 25. huhtikuuta 1934. Alus laskettiin vesille 12. joulukuuta 1935 ja otettiin palvelukseen 31. toukokuuta 1937.Nishida == Palvelus == Alus upposi 6. huhtikuuta 1943 Salomonsaarten alueella ja poistettiin alusluettelosta 15. syyskuuta. == Lähteet == * * === Viitteet === Luokka:K-luokan sukellusveneet (Japani) Luokka:Japanilaiset toisen maailmansodan sukellusveneet
Heptakloori

Heptakloori (C10H5Cl7) on kloorattuihin rengasrakenteisiin alkeeneihin kuuluva orgaaninen yhdiste. Yhdistettä on käytetty maataloudessa hyönteismyrkkynä ja puunsuoja-aineena, mutta sen käyttö on nykyään kielletty useassa maassa sen myrkyllisyyden vuoksi. == Ominaisuudet == Huoneenlämpötilassa heptakloori on valkoista kidemäistä tai vahamaista ainetta. Se on veteen liukenematonta ja liukenee paremmin muun muassa etanoliin, dietyylieetteriin, asetoniin ja aromaattisiin hiilivetyihin. Monien muiden kloorattujen hyönteismyrkkyjen tavoin heptakloorin vaikutus perustuu GABA-aktivoitujen kloridikanavien salpaamiseen, mikä johtaa hermoston ja lihaksiston yliaktiivisuuteen. Heptakloori hapettuu helposti heptaklooriepoksidiksi (C10H5Cl7O). Kuumennettaessa yhdistettä noin 160 °C:n lämpötilaan se hajoaa muodostaen muun muassa vetykloridia. Heptakloori on hyvin myrkyllistä myös nisäkkäille ja vesieliöille. Aineelle altistumisesta voi seurata rauhattomuutta, huonovointisuutta, vapinaa ja kouristuksia. Yhdiste voi lamaannuttaa hengityselimistöä ja johtaa kuolemaan. Heptakloori on myös myrkyllistä maksalle ja sen on todettu eläinkokeissa olevan karsinogeeninen. Yhdiste on suhteellisen stabiili ja sen puoliintumisaika maaperässä on kaksi vuotta. Heptakloori myös kertyy eliöihin.Robert L. Metcalf & Abraham Rami Horowitz: Insect Control, 2. Individual Insecticides, Ullmann's Encyclopedia of Industrial Chemistry, John Wiley & Sons, New York, 2014. Viitattu 22.9.2016 Viitattu 22.9.2106. == Valmistus ja käyttö == Heptakloorin valmistuksen lähtöaineet ovat heksakloorisyklopentadieeni ja syklopentadieeni. Näiden Diels–Alder-reaktiossa muodostuu klordeenia, joka kloorataan heptaklooriksi. Reaktiossa muodostuu myös klordaania. : Heptaklooria on käytetty hyönteismyrkkynä maataloudessa ja puutavarateollisuudessa. Sitä on käytetty myös malariaa levittävien hyttysten torjumiseen. Tuote tuli ensimmäisen kerran markkinoille 1952. Klordaaniin verrattuna heptakloori on 3-5 kertaa tehokkaampaa. Yhdisteen terveys- ja ympäristövaikutusten vuoksi sen käyttö on nykyään kielletty useissa maissa. Yhdysvalloissa kielto astui voimaan vuonna 1988 ja Suomessa 1996. Heptakloori kuuluu Tukholman sopimuksessa vuonna 2001 kiellettyihin kemikaaleihin. == Lähteet == == Aiheesta muualla == *Toxin and Toxin Target Database (T3DB): Heptachlor *Kyoto Encyclopedia of Genes and Genomes (KEGG): Heptachlor *ChemBlink: Heptachlor Luokka:Alkeenit Luokka:Organohalidit Luokka:Klooriyhdisteet Luokka:Hyönteistorjunta-aineet
Zen Bound

Zen Bound on suomalaisen Secret Exitin vuonna julkaisema mobiilipulmapeli. Pelin perusajatus on yksinkertainen: erimuotoisia esineitä kiedotaan rajattuun määrään köyttä. Pelin ideoinut Mikko Mononen oli jo aiemmin tehnyt freeware- pelin nimeltä Zen Bondage (2005), ja tuore peliyritys Secret Exit päätti työstää siitä viimeistellyn version iPhonelle. Puuesineiden ympärille kiertyvä köysi viehätti kriitikoita ja pelaajia siinä määrin, että Zen Bound sai monissa arvioissa täydet pisteet. Sitä pidetään edelleen yhtenä iPhonen parhaista peleistä. Pelille on tehty jatko-osa Zen Bound 2. == Arvioita == IGN:n arvostelussa peli sai 9.5/10. == Lähteet == ==Aiheesta muualla== *Pocket Gamer: The making of the beautifully wrapped Zen Bound Luokka:Pulmapelit Luokka:Vuoden 2009 videopelit Luokka:Suomessa kehitetyt videopelit
Bliaron

thumb|Bliaronin pelikirja Bliaron on Northern Realms -kustantamon vuonna 2011 julkaisema roolipeli. == Bliaron - Kalthanien perintö == Bliaron - Kalthanien perintö on roolipelin ensimmäinen, suomenkielinen, versio. Pelistä on julkaistu toinen painos englanniksi. Magiaan ja sen käyttöön keskittyvä Bliaron sai alkusysäyksensä Uoti Huotarin Vaeltavat klaanit -pelistä, mutta peli muuttui suunnitteluprosessin aikana paljon. Pelin muokkaamiseen ja hiomiseen meni lopulta viisi vuotta. Bliaronin tekemisessä mukana ollut Antti Lax on myöhemmin todennut, että on huomattavasti helpompaa aloittaa uusi projekti kuin muokata jo valmista peliä uuteen uskoon. Vaeltavissa klaaneissa pelin keskiössä ei vielä ollut magia, vaan erilaiset klaanit ja niiden shamanistinen kulttuuri. Pelin kehittyessä myös magian rooli korostui, sillä tekijät kokivat ettei magiaan keskittynyttä suomalaista roolipeliä vielä ollut. Kehitysprosessin aikana myös kaupungit nousivat tärkeämpään asemaan. Bliaronia on kiitelty sen viimeistellystä ulkoasusta ja upeasta taiteesta, ja sitä on pidetty osoituksena suomalaisten pienkustantamojen lisääntyvästä ammattimaisuudesta ja kunnianhimosta. Peli on esillä myös Suomen pelimuseon ensimmäisessä perusnäyttelyssä. Bliaroniin on myöhemmin julkaistu useita erillisiä seikkailuita sekä lähdeteos. Peli on nykyisin saatavilla myös ilmaisena pdf-versiona. == Bliaron 2nd Edition == Bliaron 2nd Edition on Bliaron roolipelin toinen versio. Ensimmäisestä versiosta poiketen Bliaron 2nd Edition on kirjoitettu englanniksi. Bliaronin pohjimainen idea on säilytetty toiseen versioon, mutta sääntösysteemiä on jatkokehitetty. Erityisesti magia käytön sääntöjä on kehitetty monipuolisemmiksi ja selkeytetty. Lisäksi peli sisältää apuvälineitä pelinjohtajille omien pelien suunnitteluun ja vetämiseen. Kuten ensimmäinen versio, kirja sisältää laajat kuvaukset maailmasta ja siellä toimivista järjestöistä. Toiseen versioon myös tätä puolta on kehitetty. Kansojen ja ryhmittymien kuvauksissa on painotettu aikaisempaa enemmän sitä, miten niitä voidaan käyttää hyväksi peliä suunnitellessa tai hahmoa pelatessa. ==Lähteet== Luokka:Suomalaiset roolipelit Luokka:Pöytäroolipelit
Piiritystila

Piiritystila on vuonna 2013 Suomessa järjestetty liveroolipeli, joka käsitteli elämää miehitetyssä valtiossa. == Pelin kuvaus == Piiritystila (arabiaksi Halat hisar) sijoittui piiritettyyn Helsinkiin, mutta varsinainen peli pelattiin vuonna 2013 Parkanossa Pirkanmaalla. Peliin osallistui järjestäjiä eri pohjoismaista ja Palestiinasta. Yhteensä pelaajia oli n. 70. Palestiinalaisten järjestäjien ideoimassa lähtötilanteessa nykyisen Suomen alueella asuu kaksi kansaa, fiktiiviset ugrit ja suomalaiset. Suomalaisten alue on ugrien kansallisvaltion Uralian miehittämä ja uralialaisten tarkoituksena on muodostaa puhtaasti ugrilainen valtio. Pääasiassa palestiinalaisten osallistujien käsikirjoittamassa Piiritystilassa suomalaiset pelasivat miehitetyn maan kansalaisia, kansainväliset vieraat taas esittivät ulkomaalaisia toimittajia ja avustustyöntekijöitä. Moni pelaaja oli kiinnostunut pohtimaan sitä, minkälaiseksi kansallismielisyys muuttuu, kun se on sorretun kansan kansallismielisyyttä varakkaan maan nationalismin sijaan. Piiritystilassa kuvattu Suomen tilanne muistutti monella tavoin nykypäivän Palestiinan olosuhteita. Pelin ääneen lausuttuna tarkoituksena olikin ymmärtää minkälaista elämä miehitysvallan alla ruumiintarkastuksineen, ulkonaliikkumiskieltoineen ja mielivallan alla on tai voi olla. Juhana Pettersson, yksi pelin järjestäjistä, on tähdentänyt että Piiritystilassa on ei ole kyse "palestiinalaisesta kulttuurista, vaan olosuhteista, joissa palestiinalaiset elävät”. Alun perin Parkanossa vuonna 2013 järjestetty peli uusittiin Mikkelissä kesällä 2016. Vuoden 2016 peliin saapuneita palestinalaisia osallistujia kuulusteltiin Suomen rajalla, joka sekoitti pelin järjestäjien mukaan entisestään toden ja fiktiivisen eroa. == Aiheesta muualla == *Piiritystila: Kootut maininnat mediassa == Lähteet == Luokka:Live- roolipelaaminen Luokka:Suomalaiset roolipelit
Ro-35 (1942)

Ro-35 oli keisarillisen Japanin laivaston vuonna 1943 valmistunut Kaichū- tyyppinen sukellusvene toisessa maailmansodassa. == Valmistus == Alus tilattiin vuoden 1939 hankinnoissa Mitsubishin Kōben telakalta, missä köli laskettiin 9. lokakuuta 1941. Alus laskettiin vesille 4. kesäkuuta 1942 ja otettiin palvelukseen 25. maaliskuuta 1943.Nishida == Palvelus == Alus upposi 25. elokuuta 1943 Espiritu Santon lähistöllä ja poistettiin alusluettelosta 1. joulukuuta. == Lähteet == * * === Viitteet === Luokka:K-luokan sukellusveneet (Japani) Luokka:Japanilaiset toisen maailmansodan sukellusveneet
Toyota Hiace (1995)

Toyota Hiace on Toyotan vuosina 1995–2012 Euroopan markkinoille valmistama pakettiautomalli, jonka korvasi Toyota Proace vuonna 2012. == Toyota Hiace (1995–2012) == Hiace uudistui vuonna 1995 perusteellisesti. Auto sai pidemmän keulan, johon myös moottori sijoitettiin. Alussa Suomeen tuotiin ainoastaan lyhyellä akselivälillä ja ahtamattomalla 57 kilowatin moottorilla varustettua versiota. Myöhemmin tuli valikoimaan myös pidempi akseliväli, neliveto ja ahdettu 66 kilowatin dieselmoottori. Seuraava suurehko uudistus tapahtui vuonna 2001. Moottoriksi tuli suorasuihkutuksella varustetut D4D-dieselmoottorit 88 hevosvoiman/192 newtonmetrin (66 kW:n) ja 102 hv:n/260 Nm:n (75 kW:n) versioina. Ulkoisesti auto uusiutui keulan osalta saaden uuden maskin. Vuonna 2006 uusittiin Hiacen keula korkeammaksi ja myös moottorit saivat tehoa lisää. == Kuvia == Tiedosto:Toyota Hiace 2002 Sweden.JPG|Toyota Hiace (2002). Hiace (1995) Luokka:Pakettiautot Luokka:1990-luvun autot Luokka:2000-vuosikymmenen autot Luokka:2010-luvun autot
Ro-36 (1942)

Ro-36 oli keisarillisen Japanin laivaston vuonna 1943 valmistunut Kaichū- tyyppinen sukellusvene toisessa maailmansodassa. == Valmistus == Alus tilattiin vuoden 1939 hankinnoissa Mitsubishin Kōben telakalta, missä köli laskettiin 7. maaliskuuta 1942. Alus laskettiin vesille 14. lokakuuta ja otettiin palvelukseen 27. toukokuuta 1943.Nishida == Palvelus == Alus upposi 13. kesäkuuta 1944 Saipanin eteläpuolella ja poistettiin alusluettelosta 10. elokuuta. == Lähteet == * * === Viitteet === Luokka:K-luokan sukellusveneet (Japani) Luokka:Japanilaiset toisen maailmansodan sukellusveneet
Iiro Harjula

Iiro Harjula (s. 31. maaliskuuta 1987 Lahti) on suomalainen urheilutoimittaja ja -tuottaja. Hän toimi vuodet 2008–2016 URHOtv:llä ja Nelosella jääkiekon SM- liigan studioisäntänä. Kesällä 2016 hän siirtyi Viasatille jääkiekkotuottajaksi. Harjula myös isännöi Viasatilla NHL-, KHL- ja World Cup -studioita.http://www.epressi.com/tiedotteet/media/sm-liigan-studioisanta- iiro-harjula-siirtyy-viasatille.html Kaudella 2022 Harjula toimii Viaplayn ja V Sportin lähetyksissä formula-1-sarjan selostusten studioisäntänä. Harjula on kirjoittanut yhdessä Ville Klingan kanssa kirjan Jääkiekkotaituriksi tähtien avulla.http://paasilinna.fi/kirjat/jaakiekkotaituriksi-tahtien-avulla/ Harjula pelasi itse jääkiekkoa Lahdessa junioritasolla Kiekkoreippaassa ja Pelicansissa. Hän on voittanut A-nuorten SM-kultaa Pelicansissa kaudella 2006–2007.http://www.eliteprospects.com/player.php?player=111104 == Lähteet == Luokka:Suomalaiset urheilutoimittajat Luokka:Vuonna 1987 syntyneet Luokka:Elävät henkilöt
Uusi-Seelanti kesäparalympialaisissa 2016

Uusi-Seelanti osallistui Rio de Janeiron kesäparalympialaisiin vuonna 2016 joukkueella, johon kuului 28 urheilijaa yhdeksästä eri lajista. Maan lipunkantajana avajaisissa toimi Holly Robinson ja päättäjäisissä Liam Malone. Maa saavutti kisoissa yhdeksän kultaa, viisi hopeaa ja seitsemän pronssia eli yhteensä 21 mitalia. Näistä mitaleista kymmenen tuli uinnista, yhdeksän yleisurheilusta ja loput kaksi pyöräilystä. Maan uintiedustaja Sophie Pascoe saavutti kisoissa peräti kolme kultaa ja kaksi hopeaa. == Mitalistit == === Kultaa === *Anna Grimaldi - Naisten pituushyppy (Luokka:T47) *Mary Fisher - Naisten 100 metrin selkäuinti (Luokka:S11) *Sophie Pascoe - Naisten 100 metrin selkäuinti, 100 metrin perhosuinti ja 200 metrin yksilöuinti (Luokka:S10) *Cameron Leslie - Miesten 150 metrin yksilöuinti (Luokka:SM4) *Liam Malone - Miesten 200 ja 400 metrin juoksut (Luokka:T44) *Nikita Howarth - Naisten 200 metrin yksilöuinti (Luokka:S7) === Hopeaa === *Sophie Pascoe - Naisten 50 ja 100 metrin vapaauinnit (Luokka:S10) *Lian Malone - Miesten 100 metrin juoksu (Luokka:T44) *Emma Foy - Naisten pyöräilyn takaa-ajo (Luokka:B) *Holly Robinson - Naisten keihäänheitto (Luokka:F46) === Pronssia === *Rebecca Dubber - Naisten 100 metrin selkäuinti (Luokka:S7) *Rory McSweeney - Miesten keihäänheitto (Luokka:F44) *Nikita Howarth - Naisten 50 metrin perhosuinti (Luokka:S7) *Jess Hamill - Naisten kuulantyöntö (Luokka:F34) *William Stedman - Miesten 400 ja 800 metrin juoksu (Luokka:T36) *Emma Foy - Naisten maantieajo (Luokka:B) == Lähteet == Luokka:Uusi-Seelanti paralympialaisissa Luokka:Valtiot kesäparalympialaisissa 2016
Matador (Mariskan albumi)

__NOTOC__ Matador on Mariskan neljäs sooloalbumi, joka julkaistiin 21. lokakuuta 2016.. Albumilta on julkaistu neljä singleä: "Sotilaat", "Typötyhjiin", "Itserakkausjuttuu" ja "Entiselle". Mariska itse on kuvallut albumia ”tanssilevyksi”. Albumi debytoi Suomen virallisen listan sijalla 19.Musiikkituottajat: Mariska – Matador == Vastaanotto == Albumi sai hyvän vastaanoton. Savon Sanomien Heikki Kivelä antoi albumille kolme tähteä viidestä, ja piti sanoituksia vahvana ja lauluääntä suloisena ja kappaleet toisiinsa sitovina, vaikka kritisoikin tuotantoa, sävellystä ja sovitusta. Aamulehden Jussi Saarinen piti Mariskan perustekemistä hyvänä, vaikka hän kaipasikin syvällisyyttä ja sanoi albumin kompastuvan ajoittain kepeyteen. == Kappaleet == Lähde: == Lähteet == Luokka:Vuoden 2016 albumit Luokka:Mariskan albumit
Michelle Hardwick

Michelle Hardwick (s. 26. helmikuuta 1976 Wakefield, Yorkshire) on brittiläinen näyttelijä, joka tunnetaan parhaiten ITV:n draamasarjoista Kyläsairaala (The Royal) ja Emmerdale. == Valikoitu filmografia == * Sydämen asialla, Sandra (1995), Lesley Sutton (2002), Lizzie Hopkirk (2003) * Coronation Street, Sheila Dixon (1997), Naomi Russell (1998) * Kyläsairaala, Lizzie Hopkirk (2003–2011) * Hollyoaks, Rikoskomisario Parker (2012) * Emmerdale, Vanessa Woodfield (2012–) == Yksityiselämä == Hardwick on avoimesti lesbo. Hän avioitui 4. huhtikuuta 2015 Rosie Nichollin kanssa. Pari erosi helmikuussa 2017, mutta he ovat pysyneet silti hyvinä ystävinä. Michelle rakastui Emmerdalen tuottajaan Kate Brooksiin 2017 vuoden aikana. He menivät kihloihin vuonna 2018, avioituivat vuonna 2019 ja saivat esikoislapsensa Edward Peter Brooksin lokakuussa 2020. == Lähteet == Luokka:Brittiläiset näyttelijät Luokka:Vuonna 1976 syntyneet Luokka:Elävät henkilöt
Peter uutisvirrassa

Peter uutisvirrassa on maaliskuussa 2015 MTV3-kanavalla alkanut Peter Nymanin keskusteluohjelma, jossa hän haastatteli ajankohtaisia vieraita. == Jaksot == === Ensimmäinen tuotantokausi === Jakso Vieraat Ensiesitys 1\. Juha Sipilä 5. maaliskuuta 2015 2\. Anne Brunila 12. maaliskuuta 2015 3\. Ristomatti Ratia 19. maaliskuuta 2015 4\. Jari Sarasvuo 26. maaliskuuta 2015 5\. Jutta Gustafsberg 2. huhtikuuta 2015 6\. Eva Wahlström 9. huhtikuuta 2015 7\. Pekka Perä 16. huhtikuuta 2015 8\. Juhana Vartiainen 23. huhtikuuta 2015 9\. Jukka Jalonen 30. huhtikuuta 2015 10\. Carl Haglund 7. toukokuuta 2015 11\. Mikael Jungner 14. toukokuuta 2015 12\. Jan Vapaavuori 21. toukokuuta 2015 13\. Sami Helle 28. toukokuuta 2015 === Toinen tuotantokausi === Jakso Vieraat Ensiesitys 1\. Matti Putkonen 3. syyskuuta 2015 2\. Nasima Razmyar 10. syyskuuta 2015 3\. Hjallis Harkimo 17. syyskuuta 2015 4\. Anna Abreu 24. syyskuuta 2015 5\. Jarkko Ruutu 1. lokakuuta 2015 6\. Katariina Souri 8. lokakuuta 2015 7\. Sami Hedberg 15. lokakuuta 2015 8\. Joonas Nordman 22. lokakuuta 2015 9\. Paula Vesala 29. lokakuuta 2015 10\. Waltteri Torikka 5. marraskuuta 2015 11\. Sebastian Tynkkynen 12. marraskuuta 2015 12\. Rauli Virtanen 19. marraskuuta 2015 13\. Kiira Korpi 26. marraskuuta 2015 14\. Paavo Arhinmäki 3. joulukuuta 2015 15\. Jukka Virtanen 10. joulukuuta 2015 16\. Jarkko Nordlund 17. joulukuuta 2015 === Kolmas tuotantokausi === Jakso Vieraat Ensiesitys 1\. Jukka Puotila 14. tammikuuta 2016 2\. VilleGalle 21. tammikuuta 2016 3\. Anne Berner 28. tammikuuta 2016 4\. Jesse Kaikuranta 4. helmikuuta 2016 5\. Henkka Hyppönen 11. helmikuuta 2016 6\. Chisu 18. helmikuuta 2016 7\. Pekka Haavisto 25. helmikuuta 2016 8\. Esko Valtaoja 3. maaliskuuta 2016 9\. Paula Koivuniemi 10. maaliskuuta 2016 10\. Sanni 17. maaliskuuta 2016 11\. Jari Mentula 24. maaliskuuta 2016 12\. Aku Hirviniemi 31. maaliskuuta 2016 13\. Elina Lepomäki 7. huhtikuuta 2016 14\. Antti Tuisku 14. huhtikuuta 2016 15\. Janna Hurmerinta 21. huhtikuuta 2016 16\. Benjamin Peltonen 28. huhtikuuta 2016 17\. Tom Kankkonen 5. toukokuuta 2016 18\. Lauri Tähkä 12. toukokuuta 2016 19\. Jaakko Hämeen-Anttila 19. toukokuuta 2016 20\. Ismo Alanko 26. toukokuuta 2016 21\. Aki Hintsa 2. kesäkuuta 2016 22\. Lauri Lyly 9. kesäkuuta 2016 === Neljäs tuotantokausi === Jakso Vieraat Ensiesitys 1\. Suvi Teräsniska 18. elokuuta 2016 2\. Sari Essayah 24. elokuuta 2016 3\. Linda Liukas 1. syyskuuta 2016 4\. Alf Rehn 8. syyskuuta 2016 5\. Alma Miettinen 15. syyskuuta 2016 6\. Hector 22. syyskuuta 2016 Luokka:2010-luvun suomalaiset keskusteluohjelmat
Amvrakía

Amvrakía (, myös Ambrakia), antiikin Limnaia () on järvi Aitolia-Akarnaniassa läntisessä Keski-Kreikassa. Järven pinta-ala on noin 14 neliökilometriä. Amvrakía on suurimmillaan noin 12 kilometriä pitkä ja noin 3,5 kilometriä leveä. Järvi sijaitsee 16 metrin korkeudella merenpinnasta ja sen suurin syvyys on 45 metriä. Amvrakía-järvi sijaitsee linnuntietä noin 24 kilometriä luoteeseen Agrínion kaupungista ja noin 12 kilometriä etelään Amfilochíasta. Järven ympäristö kuuluu Áktio-Vónitsan, Amfilochían ja Xirómeron kuntiin. Järven ympärillä sijaitsevat muun muassa kylät Konopína, Pappadátos, Rívio ja Stános. Järven ympäristö on Natura 2000 -aluetta. == Lähteet == Luokka:Aitolia-Akarnania Luokka:Kreikan järvet Luokka:Kreikan Natura-alueet
Limnaia

Limnaia (, ) voi viitata seuraaviin paikkoihin Kreikassa: * Amvrakía, antiikin Limnaia, järvi Akarnaniassa * Limnaia, antiikin aikainen kaupunki Akarnaniassa ** Limnaía, nykyinen kylä Amfilochian kunnassa Aitolia-Akarnanian alueyksikössä Länsi-Kreikan alueella * Limnaia, antiikin aikainen kaupunki Thessaliassa == Katso myös == * Limnai, useita merkityksiä
Dojran

Dojran () eli Doïráni () on järvi Kreikan ja Pohjois-Makedonian rajalla. Järven pinta-ala on 43,1 neliökilometriä. Tästä Makedonian tasavallan puolella on 27,3 neliökilometriä ja Kreikan puolella 15,8 neliökilometriä. Tämä tekee siitä Makedonian tasavallan kolmanneksi suurimman ja Kreikan 11. suurimman luonnonjärven. Dojranjärvi on suurimmillaan noin 8,9 kilometriä pitkä ja noin 7,1 kilometriä leveä. Järvi sijaitsee 160 metrin korkeudella merenpinnasta ja sen suurin syvyys on 10 metriä. Dojranjärvi on pyöreähkö. Valtioiden raja kulkee järven poikki pohjois-eteläsuunnassa. Länsipuoli kuuluu Pohjois- Makedoniaan ja itäpuoli Kreikkaan. Kreikan puolella järven rannalla sijaitsee Doïránin kylä. Doïránin kunnallisyksikkö, entinen itsenäinen kunta, on Kilkíksen kunnan osa. Järven koillisrannalla sijaitsee Mouriésin kylä ja länsirannalla Pohjois-Makedonian puolella Nov Dojranin kylä. Belasitsa- eli Bélles-vuoret sijaitsevat järven koillispuolella. Järvellä käytiin Dojranjärven taistelut ensimmäisessä maailmansodassa sekä vuonna 1917 että vuonna 1918. Sen rannalla on brittiläisten ja kreikkalaisten kaatuneiden hautausmaat. == Lähteet == == Aiheesta muualla == Luokka:Kilkís (alueyksikkö) Luokka:Kreikan järvet Luokka:Pohjois-Makedonian järvet
Lysimachía

Lysimachía () on järvi Aitolia-Akarnaniassa läntisessä Keski-Kreikassa. Järven pinta-ala on 13 neliökilometriä. Lysimachía on suurimmillaan noin kuusi kilometriä pitkä ja noin kolme kilometriä leveä. Järvi sijaitsee 20 metrin korkeudella merenpinnasta ja sen suurin syvyys on 9 metriä. Lysimachía sijaitsee noin kahdeksan kilometriä etelään Agrínion kaupungista ja kolme kilometriä länteen Kreikan suurimmasta järvestä Trichonídasta. Sen koillispuolella sijaitsevat Panaitolikó-vuoret ja eteläpuolella Arákynthos- vuoret. Lysimachía ja Trichonída on yhdistetty toisiinsa kanavalla. Lisäksi Lysimachíasta johtaa kanava myös Achelóos-jokeen. == Lähteet == == Aiheesta muualla == Luokka:Aitolia-Akarnania Luokka:Kreikan järvet
Marathónas (järvi)

Marathónas (, , eli (Τεχνητή) Λίμνη Μαραθώνα, (Technití) Límni Marathóna, Marathónaksen tekojärvi) on tekojärvi Attikassa itäisessä Keski-Kreikassa. Järven pinta-ala on 2,45 neliökilometriä. Marathónas on suurimmillaan noin 3,8 kilometriä pitkä ja noin 0,8 kilometriä leveä. Järven suurin syvyys on 54 metriä. Marathónaksen tekojärvi sijaitsee Marathónaksen kunnassa Itä-Attikassa linnuntietä noin 26 kilometriä koilliseen Ateenan keskustasta ja noin kuusi kilometriä länteen Marathónaksen kaupungista, josta se on saanut nimensä. Tekojärvi on muodostettu patoamalla Cháradros- ja Varnávas-joet. Pato rakennettiin vuosina 1926–1929. Patorakennelma on tehty betonista ja päällystetty tyylikkäästi Pentéli-vuoren marmorilla. Nykyisin järveen johdetaan vettä myös Ylíki- ja Mórnos-järvistä. Marathónas-järvi toimi Ateenan vesihuollon päävesivarastona vuosina 1931–1959. Nykyään tehtävä on Mórnos- järvellä, ja Marathónasta käytetään vain hätätapauksissa. == Lähteet == == Aiheesta muualla == Luokka:Attika Luokka:Kreikan tekojärvet
Mórnos (järvi)

Mórnos ( eli (Τεχνητή) Λίμνη Μόρνου, (Technití) Límni Mórnou, Mórnoksen tekojärvi) on tekojärvi Keski-Kreikassa. Se on Kreikan kymmenenneksi suurin tekojärvi ja sen pinta-ala on 15,5 neliökilometriä. Järvi sijaitsee 446 metrin korkeudella merenpinnasta. Mórnoksen tekojärvi sijaitsee Dorídan kunnassa Fokiin alueyksikön alueella noin 200 kilometriä Ateenasta luoteeseen. Se on luotu patoamalla Mórnos-joki vuosina 1972–1979. Pato on 595 metriä leveä ja 125 metriä korkea, ja se on Kreikan suurin pato. Järvi saa vetensä paitsi Mórnos-joesta myös sen sivujoista, jotka laskevat suoraan järveen. Lisäksi järvi on yhdistetty tunnelilla Évinos-jokeen. Tekojärvi tehtiin Ateenan vesihuollon kasvaviin tarpeisiin. Aiemmin päävesivarastona oli toiminut Marathónaksen tekojärvi. Mórnos-järven koillispuolella sijaitsee Gkióna-vuori ja pohjoispuolella Vardoúsia-vuoret. Lidoríkin kylä sijaitsee järven itärannalla. Järven ympärillä sijaitsevat myös muun muassa kylät Diakópi, Kállio, Pentápoli ja Skaloúla. Kállion kylä siirrettiin ylemmäksi järven rakentamisen yhteydessä. Kun vesi on alhaalla, osa vanhan kylän talojen raunioista on näkyvissä. Järven ympäristö on Natura 2000 -aluetta. Tekojärven tilavuus on noin 780 miljoonaa kuutiometriä. Järven vesi johdetaan Ateenaan Mórnoksen vesikanavaa pitkin. Se kulkee osin tunnelina vuorten sisällä ja osin avokanavana muun muassa Delfoín kylän lähellä. Kanavan läpi kulkee noin 380 miljoonaa kuutiometriä vettä vuodessa. Pääkanavan pituus on 192 kilometriä. == Lähteet == == Aiheesta muualla == Luokka:Dorída Luokka:Kreikan Natura-alueet Luokka:Kreikan tekojärvet